b'\n_START_ARTICLE_\nDomini d\'Internet\n_START_PARAGRAPH_\nInternet\n_START_SECTION_\nFormat\n_START_PARAGRAPH_\nEls dominis s\'escriuen en els formats: b.a, c.b.a, d.c.b.a... En un nivell estricte caldria acabar-los en un darrer punt (b.a.). Cadascun dels segments (a, b...) \xc3\xa9s anomenat "etiqueta" (label). Les etiquetes de m\xc3\xa9s a la dreta s\xc3\xb3n d\'un conjunt determinat, formats nom\xc3\xa9s per car\xc3\xa0cters alfab\xc3\xa8tics. Les altres etiquetes, t\xc3\xadpicament, s\xc3\xb3n formades per lletres, xifres i guions, per\xc3\xb2 no poden comen\xc3\xa7ar per guions ni estar formades nom\xc3\xa9s per xifres. Darrerament s\'han canviat les normes en alguns subdominis i s\'accepten car\xc3\xa0cters fora de l\'alfabet llat\xc3\xad estricte, per\xc3\xb2 s\xc3\xb3n simplement redireccions a adreces est\xc3\xa0ndard que els codifiquen. En els noms de domini les maj\xc3\xbascules i min\xc3\xbascules s\xc3\xb3n considerades iguals, de manera que Domini.com \xc3\xa9s el mateix que dOMINI.COM.\n_START_SECTION_\nEls dominis d\'Internet i les adreces IP\n_START_PARAGRAPH_\nPer mitj\xc3\xa0 dels servidors de nom de domini DNS, un nom de domini es correspon a una adre\xc3\xa7a d\'Internet que s\'identifica per seq\xc3\xbc\xc3\xa8ncies num\xc3\xa8riques del tipus 222.222.222.222. (notaci\xc3\xb3 de quatre xifres amb valors que poden anar de 000 al 255 i separades per un punt) que respon a la situaci\xc3\xb3 f\xc3\xadsica de l\'ordinador on resideixen i des d\'on es faciliten els continguts vinculats al domini. Per exemple en lloc de recordar l\'adre\xc3\xa7a IP "145.97.39.155", \xc3\xa9s m\xc3\xa9s f\xc3\xa0cil recordar el domini: www.wikipedia.org._NEWLINE_Un nom de domini pot correspondre a diverses adreces ip (propietat sovint usada per a balancejar c\xc3\xa0rregues) i diversos noms de domini poden correspondre a una \xc3\xbanica adre\xc3\xa7a ip._NEWLINE_wikipedia.org \xc3\xa9s (a data 21 de maig de 2006):_NEWLINE_207.142.131.210_NEWLINE_207.142.131.246_NEWLINE_207.142.131.236_NEWLINE_207.142.131.204_NEWLINE_207.142.131.248_NEWLINE_207.142.131.235_NEWLINE_207.142.131.214_NEWLINE_207.142.131.213_NEWLINE_207.142.131.202_NEWLINE_207.142.131.203_NEWLINE_207.142.131.206_NEWLINE_207.142.131.245_NEWLINE_207.142.131.247_NEWLINE_207.142.131.205_NEWLINE_i l\'adre\xc3\xa7a 145.97.39.155 \xc3\xa9s apuntada, com a m\xc3\xadnim (a data 21 de maig de 2006) per:_NEWLINE_ca.wikipedia.org._NEWLINE_da.wikipedia.org._NEWLINE_de.wikipedia.org._NEWLINE_es.wikipedia.org._NEWLINE_fr.wikipedia.org._NEWLINE_rr.wikimedia.org._NEWLINE_rr.knams.wikimedia.org.'